Paul Samuelson regnes som [[keynesianisme|keynesianer]] - ifølge sit eget spøgefulde udsagn var han "cafeteria-keynesianer", hvormed skulle forstås, at han to de ideer fra keynesianismen, som han kunne lide, men ikke alle Keynes' tanker.<ref name=economist>[https://www.economist.com/finance-and-economics/2009/12/17/paul-samuelson Paul Samuelson The last of the great general economists died on December 13th, aged 94. Tidsskriftet The Economist's nekrolog om Samuelson, dateret 17. december 2009.]</ref> Samuelson var en af hovedmændene bag den [[neoklassisk økonomi|neoklassiske syntese]], dvs. den tilgang, der blev fremherskende på mange universiteter fra 1950'erne, hvor neoklassiske begreber og tankegange fortsat blev anvendt inden for [[mikroøkonomi]], mens [[makroøkonomi]]en var domineret af en keynesiansk tilgang. Den første kendte anvendelse af begrebet den neoklassiske syntese var i Samuelsons toneangivende lærebog ''Economics'' i 1955.
Organisationer Uddannelsesinstitutioner Universiteter